Document ID: 32007R1496

KOMISSION ASETUS (EY) N:o 1496/2007,
annettu 18 päivänä joulukuuta 2007,
neuvoston asetuksen (EY) N:o 3448/93 täytäntöönpanosta tiettyjen perustamissopimuksen liitteeseen I kuulumattomina tavaroina vietävien maataloustuotteiden vientituen myöntämisjärjestelmän ja tuen määrän vahvistamisperusteiden osalta annetun asetuksen (EY) N:o 1043/2005 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyihin maataloustuotteiden valmistuksessa tuotettuihin tavaroihin sovellettavasta kauppajärjestelmästä 6 päivänä joulukuuta 1993 annetun neuvoston asetuksen (EY) N:o 3448/93 (1) ja erityisesti sen 8 artiklan 3 kohdan ensimmäisen alakohdan,
sekä katsoo seuraavaa:
(1)
Komission asetuksen (EY) N:o 1043/2005 (2) 54 artiklan 3 kohdan johdantokappaleessa viitataan tarkasti maataloustuotteiden vientitukijärjestelmän soveltamista koskevista yhteisistä yksityiskohtaisista säännöistä 15 päivänä huhtikuuta 1999 annetun komission asetuksen (EY) N:o 800/1999 (3) 17 artiklan sanamuotoon.
(2)
Asetuksen (EY) N:o 800/1999 17 artikla on korvattu asetusten (EY) N:o 800/1999 ja (EY) N:o 2090/2002 muuttamisesta maataloustuotteiden vientitukia koskevien tarkastusten osalta 29 päivänä elokuuta 2007 annetulla komission asetuksella (EY) N:o 1001/2007.
(3)
Selvyyden vuoksi on aiheellista mukauttaa asetuksen (EY) N:o 1043/2005 54 artiklan 3 kohdan johdantokappaleen sanamuotoa tätä kehitystä vastaavasti.
(4)
Sen vuoksi asetusta (EY) N:o 1043/2005 olisi muutettava.
(5)
Tässä asetuksessa säädetyt toimenpiteet ovat perustamissopimuksen liitteeseen I kuulumattomien jalostettujen maataloustuotteiden kauppaa koskevia horisontaalisia kysymyksiä käsittelevän hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Asetuksen (EY) N:o 1043/2005 54 artiklan 3 kohdan johdantokappaleen sanamuotoa muutetaan seuraavasti:
”Poiketen siitä, mitä asetuksen (EY) N:o 800/1999 17 artiklassa säädetään, tämän asetuksen liitteeseen II kuuluviin tavaroihin on sovellettava kyseisen artiklan ensimmäisen kohdan a alakohdan ii luetelmakohdassa vahvistettua määrää riippumatta määräpaikkana olevasta maasta tai alueesta, jonne tavarat viedään:”
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
Sitä sovelletaan 2 päivästä syyskuuta 2007.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 18 päivänä joulukuuta 2007.

Labels: 3
6